Innocentius Papa II. cōsecrauit Monasterium Cluniacense,  dedit XL. dies indulgentiæ, statuens sacra banna, infra quæ si quis hominem capit, vel eius res aufert, excommunicationis sententia percellatur, donec Abbati  Monachis satisfecerit,  ablata restituerit. Adiiciens quod quicumque Monachos, vel eorum socios ceperint, vel bona eorum, subiaceant excommunicationi. Si vero aliqui absque eorum præsentia, ea quæ ad victum  vestitum alicubi deprædati fuerint, nisi infra XL. dies restituerint, subiaceant excommunicationi. Et prohibet celebrari diuina in eorum terra: nec tales absoluantur, nisi a Romano Pontifice. Et ad idem de Monachis Cluniacensibus vbicumque remanentibus.